एयरफोर्स में नियुक्ति के लिए इंतजार कर रहे उम्मीदवारों की बात सुनेगा सुप्रीम कोर्ट
The petition is related to recruitment in the Airforce before the scheme starts अग्निपथ पर सुप्रीम कोर्ट में आज सुनवाई, योजना शुरू होने से पहले एयरफोर्स में भर्ती से जुड़ी है याचिका
अग्निपथ योजना आने से पहले एयरफोर्स में नियुक्ति के लिए इंतजार कर रहे उम्मीदवारों की याचिका पर सुप्रीम कोर्ट 17 अप्रैल को सुनवाई करेगा। चीफ जस्टिस डीवाई चंद्रचूड़, जस्टिस पीएस नरसिम्हा और जेबी पारदीवाला की बेंच इस पर सुनवाई करेगी।
बता दें कि अग्निपथ योजना आने के बाद एयरफोर्स में भर्ती की पुरानी योजना को निरस्त कर दिया गया। इससे भर्ती में शॉर्टलिस्ट किए गए उम्मीदवारों की नियुक्ति खटाई में पड़ गई।
इसके पहले, कोर्ट ने तीनों सेनाओं में भर्ती के लिए सरकार की अग्निपथ योजना को बरकरार रखने वाले दिल्ली हाईकोर्ट के आदेश को चुनौती देने से संबंधित दो याचिकाएं खारिज कर दी। कोर्ट ने अग्निपथ योजना की वैलिडिटी की पुष्टि कर दी है।
दिल्ली हाईकोर्ट ने बरकरार रखा था फैसला
27 फरवरी, 2023 को दिल्ली हाईकोर्ट ने अग्निपथ योजना को बरकरार रखा था। सेनाओं में भर्ती से जुड़ी केंद्र की इस स्कीम को लेकर कोर्ट ने कहा था कि यह देशहित में लाई गई है। इसका मकसद सेनाओं को बेहतर बनाना है।
चीफ जस्टिस सतीश चंद्र शर्मा और जस्टिस सुब्रमण्यम प्रसाद की बेंच ने अग्निपथ योजना को चुनौती देने वाली याचिकाओं को खारिज करते हुए कहा कि इसमें हस्तक्षेप करने की कोई वजह नजर नहीं आती है।
कोर्ट ने इस दौरान सेनाओं में भर्ती से जुड़े कुछ एड्स (विज्ञापनों) के खिलाफ दायर याचिकाओं को खारिज कर दिया था। बेंच ने इससे पहले पिछले साल 15 दिसंबर को याचिकाओं पर अपना फैसला सुरक्षित रख लिया था।
अग्निपथ योजना जून 2022 में शुरू हुई
अग्निपथ योजना की शुरुआत जून 2022 में हुई। इस योजना के तहत हर साल साढ़े सत्रह साल से 21 साल के बीच के युवाओं को सेनाओं में भर्ती किया जाएगा। इनमें से अधिकतर चार साल की सेवा के बाद सर्विस से बाहर हो जाएंगे और सिर्फ 25 प्रतिशत को ही अगले 15 साल के लिए सेवा जारी रखने के लिए चुना जाएगा। सरकार की अग्निपथ योजना का देशभर में बड़े पैमाने पर विरोध भी हुआ था।
अग्निपथ योजना से जुड़ी ये खबरें भी पढ़ें: 
'अग्निपथ' में बेटियों को भी मिलेगा मौका:तीनों सेनाओं में शामिल हो सकेंगी लड़कियां, जितनी जरूरत होगी, उतनी भर्ती होंगी
अग्निपथ योजना के तहत सर्विस की जरूरत के मुताबिक महिलाओं को भी मौका दिया जाएगा। हालांकि, यह संख्या कितनी होगी, अभी यह तय नहीं किया गया है। स्कीम के पेश होने के कुछ दिन बाद ही पश्चिमी नौसेना कमान के एफओसी-इन-चीफ वाइस एडमिरल अजेंद्र बहादुर सिंह यह जानकारी दी थी। पूरी खबर यहां पढ़ें...
अब ITI और पॉलिटेक्निक पास युवा भी बनेंगे अग्निवीर,15 मार्च तक करें अप्लाय
भारतीय सेना में अग्निपथ योजना के तहत अग्निवीर भर्ती रैली 2023 के लिए रजिस्ट्रेशन शुरू हो चुका है। अग्निवीर भर्ती योजना में बदलाव किया गया है। अब प्री स्किल्ड युवा भी सेना की इस भर्ती में शामिल हो सकते हैं। पॉलिटेक्निक और ITI पास आउट यंग्स्टर्स सेना की टेक्निकल ब्रांच के लिए अप्लाय कर सकते हैं। चालीस हजार युवा भर्ती किए जाएंगे। पढ़ें पूरी खबर...